“ศบค.” เผยไทยติดเชื้อ “โควิด” เพิ่ม 3 ราย ยอดป่วยสะสม 3,031 คน ไม่มีเสียชีวิต!
"ศบค." เผยไทยติดเชื้อ "โควิด" เพิ่ม 3 ราย ยอดป่วยสะสม 3,031 คน ไม่มีเสียชีวิต! 
"ศบค." เผยไทยติดเชื้อ "โควิด" เพิ่ม 3 ราย ยอดป่วยสะสม 3,031 คน ไม่มีเสียชีวิต!
18 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 18 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 รายใหม่ 3 ราย รวมผู้ป่วยติดเชื้อสะสม 3,031 ราย ยอดผู้ป่วยสะสม 3,031 ราย ไม่มีผู้เสียชีวิตเพิ่ม ทำให้ยอดผู้เสียชีวิต คงที่ 56 ราย รักษาหายเพิ่ม 1 ราย รวมผู้ป่วยที่รักษาหายแล้ว 2,857 ราย ยังคงรักษาตัวอยู่ในโรงพยาบาล 118 ราย
สำหรับผู้ป่วยยืนยันรายใหม่ รายที่ 1 เป็นหญิงไทย อายุ 29 ปี มีประวัติสัมผัสกับผู้ป่วยยืนยันในที่ทำงาน กรุงเทพฯ เริ่มป่วยด้วยอาการถ่ายเหลว เข้ารับการตรวจหาเชื้อ ในวันที่ 15 พ.ค. และรักษาต่อที่โรงพยาบาลแห่งหนึ่งในจ.นนทบุรี
รายที่ 2 เป็นชายไทย อายุ 55 ปี มีประวัติสัมผัสกับผู้ป่วยยืนยันในที่ทำงานเดียวกับผู้ป่วยรายที่ 1 เข้ารับการตรวจหาเชื้อ ในวันที่ 15 พ.ค. และรักษาต่อในโรงพยาบาลเดียวกับผู้ป่วยรายที่ 1
รายที่ 3 เป็นหญิงไทย อายุ 27 ปี ภูมิลำเนาอยู่ที่ จ.ภูเก็ต อาชีพพนักงานขายสินค้า มีประวัติสัมผัสกับผู้ป่วยยืนยัน เข้ารับการตรวจหาเชื้อ ในวันที่ 15 พ.ค. และรักษาต่อที่รพ.ใน จ.ภูเก็ต